SAS aftur orðið stærsta flugfélagið á Norðurlöndum - Farþegafjöldi Norwegian árið 2019 ekki lengur hærri en hjá SAS SAS er aftur orðið stærsta flugfélagið á Norðurlöndum í kjölfar samdráttar hjá Norwegian en flugfélagið norska hrifsaði þann titil af SAS í janúar árið 2017 . Norwegian hefur þurft að grípa til ýmissa sparnaðaraðgerða undanfarna mánuði með því að hætta flugi yfir Atlantshafið milli Evrópu og Ameríku auk þess sem kyrrsetning á Boeing 737 MAX og vandamál með Dreamliner-þoturnar hafa sett strik í reikninginn . Þá hefur félagið einnig selt Norwegian Air Argentina , dótturfélag sitt í Argentínu . Áhrif þessara þátta komu í ljós í nóvember síðastliðnum þegar tölur um farþegafjölda sýndu að farþegum hafði fækkað um 600.000 í þeim mánuði sem er samdráttur upp á 20 prósent milli ára . Árið 2018 flugu 37 milljónir farþega með Norwegian á meðan 29.7 milljónir farþega flugu með SAS en til samanburðar þá voru 29.3 milljónir sem flugu með Norwegian árið 2016 og 34.3 með SAS . Eins og staðan er nú lítur út fyrir að farþegar með SAS verði yfir 35 milljónir á þessu ári á meðan gert er ráð fyrir að farþegafjöldinn hjá Norwegian nái 32.5 milljónum . SAS stefnir ekki á aukinn umsvif á næsta ári en félagið gerir ráð fyrir að farþegum muni samt fjölga þar sem verið er að taka inn nýjar flugvélar sem margar hverjar koma með sætum fyrir fleiri farþega .